ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Απριλίου 1993 για τη δεύτερη τροποποίηση της απόφασης 92/175/ΕΟΚ σχετικά με τον κατάλογο των μονάδων Animo

(93/228/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζώντων ζώων και προϊόντων ενόψει της υλοποίησης της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 20 παράγραφος 3,

Εκτιμώντας:

ότι, μετά από αίτηση της Ιταλίας, πρέπει να διορθωθεί ο κατάλογος των μονάδων Animo οι οποίες καθορίστηκαν από την απόφαση 92/175/ΕΟΚ της Επιτροπής της 21ης Φεβρουαρίου 1992 σχετικά με τον καθορισμό των μονάδων του δικτύου πληροφορικής Animo και την κατάρτιση καταλόγου αυτών (3), όπως τροποποιήθηκε από την απόφαση 93/71/ΕΟΚ (4), ιδίως όσον αφορά τον κατάλογο των μεθοριακών σταθμών ελέγχου-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 92/175/ΕΟΚ τροποποιείται ως εξής:

1. Στο παράρτημα, στη στήλη "Italia, τοπικές μονάδες":

- στον αριθμό αναγνωρίσεως 03.402.12, οι λέξεις "Roma (via Ariosto, 3)" αντικαθίστανται από τις λέξεις "Roma (αριθ. 1)",

- στον αριθμό αναγνωρίσεως 03.403.12, οι λέξεις "Roma (via Filippo Meda, 35)" αντικαθίστανται από τις λέξεις "Roma (αριθ. 2)",

- ο αριθμός αναγνωρίσεως 04.404.12 και οι λέξεις "Roma (via Amba Aradam, 9)" αντικαθίστανται από τον αριθμό "03.404.12" και τις λέξεις "Roma (αριθ. 3)",

- στον αριθμό αναγνωρίσεως 03.405.12, οι λέξεις "Roma (5) via Torrespaccata, 157)" αντικαθίστανται από τις λέξεις "Roma (αριθ. 4)",

- ο αριθμός αναγνωρίσεως 04.406.12 και οι λέξεις "Roma (6) (P.le Tosti, 4)" αντικαθίστανται από τον αριθμό "03.406.12" και τις λέξεις "Roma (αριθ. 5)",

- καταργούνται οι αριθμοί αναγνωρίσεως 03.407.12, 03.408.12, 03.409.12, 03.410.12 και 03.411.12 και οι λέξεις "Roma P.le Umanesimo, 10), Roma (Lungomare Toscanelli, 72), Roma (via B. Ramazzini, 31), Roma (10) (via Portuense, 332) και Roma (11) (B.go Santo Spirito, 3)",

- οι αριθμοί αναγνωρίσεως " 03.550.16, 03.552.16, 03.554.16 και 03.556.16" αντικαθίστανται από τους αριθμούς "03.550.17, 03.552.17, 03.554.17 και 03.556.17".

2. Στο παράρτημα, στη στήλη "Italia, μεθοριακοί σταθμοί ελέγχου":

- καταργούνται οι αριθμοί αναγνωρίσεως "03.675.99, 03.680.99, 03.688.99, 03.694.99, 03.697.99, 03.698.99, 03.702.99 και 03.703.99" και οι λέξεις "Campogalliano, Gaeta, Milano, Coccau, Susa, Torino, Ventimiglia και Verona".

- Στον αριθμό αναγνωρίσεως 03.678.99, η λέξη "Novara" αντικαθίστανται από τη λέξη "Pescara".

- Στον αριθμό αναγνωρίσεως 03.689.99, η λέξη "Modena" αντικαθίστανται από τη λέξη "Reggio Calabria".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 5 Απριλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 80 της 25. 3. 1992, σ. 1.

(4) ΕΕ αριθ. L 25 της 2. 2. 1993, σ. 39.
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Απριλίου 1993 που τροποποιεί την απόφαση 93/144/ΕΟΚ για ορισμένα μέτρα προστασίας έναντι των σολομών προελεύσεως Νορβηγίας

(93/209/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των αρχών που αφορούν την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως το άρθρο 18 παράγραφος 6,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των αρχών που αφορούν την οργάνωση κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (3), όπως τροποποιήθηκε τελευταία από την απόφαση 92/438/ΕΟΚ, και ιδίως το άρθρο 19,

Εκτιμώντας:

ότι, λόγω της εμφάνισης της λοιμώδους αναιμίας του σολομού στη Νορβηγία, η Επιτροπή, με την απόφαση 93/144/ΕΟΚ (4), απαγόρευσε την εισαγωγή σολομών του είδους Salmo salar, ζωντανών ή νεκρών, μη απεντερωμένων, καταγωγής Νορβηγίας-

ότι η Μόνιμη Κτηνιατρική Επιτροπή, κατά τη συνεδρίασή της στις 9 Μαρτίου 1993, εξέτασε την κατάσταση και, κυρίως, εκλήθη από την Επιτροπή να αποφασίσει για τα μέτρα που προβλέπονται στην απόφαση 93/144/ΕΟΚ-

ότι έχει μεγάλη σημασία, λόγω της φύσεως της νόσου, να παραταθεί η εφαρμογή των μέτρων που προβλέπονται στην απόφαση 93/144/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 3 της απόφασης 93/144/ΕΟΚ, η ημερομηνία "30 Απριλίου 1993" αντικαθίσταται από την ημερομηνία "30 Σεπτεμβρίου 1993".

Άρθρο 2

Τα κράτη μέλη τροποποιούν τα μέτρα που εφαρμόζουν στις συναλλαγές για να τα καταστήσουν σύμφωνα με την παρούσα απόφαση. Ενημερώνουν αμέσως την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 6 Απριλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 56.

(2) ΕΕ αριθ. L 243 της 25. 8. 1992, σ. 27.

(3) ΕΕ αριθ. L 373 της 31. 12. 1990, σ. 1.

(4) ΕΕ αριθ. L 56 της 9. 3. 1993, σ. 48.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαρτίου 1993 σύμφωνα με την απόφαση 93/16/ΕΟΚ του Συμβουλίου για τον καθορισμό των Ηνωμένων Πολιτειών της Αμερικής ως χώρας στις εταιρείες ή τα άλλα νομικά πρόσωπα της οποίας επεκτείνεται η νομική προστασία των τοπογραφιών προϊόντων ημιαγωγών

(93/217/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 87/54/ΕΟΚ του Συμβουλίου της 16ης Δεκεμβρίου 1986 σχετικά με τη νομική προστασία των τοπογραφιών προϊόντων ημιαγωγών (1),

την απόφαση 93/16/ΕΟΚ του Συμβουλίου της 21ης Δεκεμβρίου 1992 για την επέκταση της νομικής προστασίας των τοπογραφιών προϊόντων ημιαγωγών σε πρόσωπα από τις Ηνωμένες Πολιτείες και ορισμένα εδάφη (2), και ιδίως το άρθρο 1 παράγραφος 3,

Εκτιμώντας:

ότι στην ανωτέρω απόφαση απαριθμούνται οι Ηνωμένες Πολιτείες της Αμερικής και ορισμένα βρετανικά εδάφη που πρόκειται να τύχουν προστασίας δυνάμει της οδηγίας 87/54/ΕΟΚ-

ότι η προστασία των φυσικών προσώπων δεν υπόκειται σε όρους, αλλά η προστασία εταιρειών και άλλων νομικών προσώπων υπόκειται στον όρο να τυγχάνουν προστασίας στην εν λόγω χώρα ή έδαφος οι εταιρείες και τα νομικά πρόσωπα της Κοινότητας-

ότι η Επιτροπή υποχρεούται σύμφωνα με την απόφαση 93/16/ΕΟΚ να καθορίζει και να ανακοινώνει στα κράτη μέλη ότι οι Ηνωμένες Πολιτείες της Αμερικής και τα εν λόγω εδάφη πληρούν τον όρο αυτό-

ότι, στις Ηνωμένες Πολιτείες της Αμερικής, βάσει προσωρινών διαταγών που εκδόθηκαν σύμφωνα με το τμήμα 914 του νόμου περί προστασίας των μικροπλακετών ημιαγωγών του 1984 (Semiconductor Chip Protection Act), παρέχεται μόνιμη προστασία στους κατόχους μασκών, οι οποίοι είναι υπήκοοι, κάτοικοι ή ανώτατες αρχές κρατών μελών της Κοινότητας και, συνεπώς, οι Ηνωμένες Πολιτείες της Αμερικής πληρούν τον όρο της αμοιβαιότητας που απαιτείται για την προστασία των εταιρειών και άλλων νομικών προσώπων όπως ορίζεται στο άρθρο 1 παράγραφος 2 της απόφασης 93/16/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι Ηνωμένες Πολιτείες της Αμερικής πληρούν τον όρο για την προστασία των εταιρειών και άλλων νομικών προσώπων που προβλέπονται στο άρθρο 1 παράργαφος 2 της απόφασης 93/16/ΕΟΚ.

Άρθρο 2

Η παρούσα απόφαση εφαρμόζεται από την 1η Ιανουαρίου έως τις 31 Δεκεμβρίου 1993.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Μαρτίου 1993.

Για την Επιτροπή

Raniero VANNI D'ARCHIRAFI

Μέλος της Επιτροπής

(1) ΕΕ αριθ. L 24 της 27. 1. 1987, σ. 36.

(2) ΕΕ αριθ. L 11 της 19. 1. 1993, σ. 20.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1993 για την κατάρτιση πίνακα τρίτων χωρών από τις οποίες τα κράτη μέλη επιτρέπουν την εισαγωγή σπέρματος χοίρου

(93/160/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/429/ΕΟΚ του Συμβουλίου της 26ης Ιουνίου 1990 για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος χοίρου (1), και ιδίως το άρθρο 7,

Εκτιμώντας:

ότι λόγω των εισαγωγών στην Κοινότητα σπέρματος χοίρου, πρέπει να καταρτιστεί πίνακας των τρίτων χωρών-

ότι, για να καταρτιστεί ένας πίνακας τρίτων χωρών από τις οποίες τα κράτη μέλη μπορούν να επιτρέψουν την εισαγωγή σπέρματος χοίρου, πρέπει να ληφθούν υπόψη πρώτον, ο πίνακας τρίτων χωρών από τις οποίες τα κράτη μέλη επιτρέπουν εισαγωγές ζωντανών χοίρων, οι τρίτες χώρες οι οποίες εκ παραδόσεως εξάγουν σπέρμα στην Κοινότητα και τέλος η υγειονομική κατάσταση των ζώων σε αυτές τις χώρες-

ότι, τηρώντας τους περιορισμούς που προκύπτουν από την έγκριση του πίνακα, οι εισαγωγές σπέρματος θα συνεχίζουν να υπόκεινται στις εθνικές διατάξεις, όσον αφορά τον υγειονομικό και κτηνιατρικό έλεγχο υπό τον όρο ότι συμφωνούν με τα υγειονομικά προστατευτικά μέτρα της Κοινότητας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη επιτρέπουν την εισαγωγή κατεψυγμένου σπέρματος χοίρου μόνο από τις τρίτες χώρες που περιλαμβάνονται στον πίνακα του παραρτήματος που επισυνάπτεται στην παρούσα απόφαση.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Φεβρουαρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 62.

ΠΑΡΑΡΤΗΜΑ

Πίνακας των τρίτων χωρών από τις οποίες τα κράτη μέλη επιτρέπουν την εισαγωγή σπέρματος χοίρου Αυστρία

Καναδάς

Φινλανδία

Νορβηγία

Νέα Ζηλανδία

Σουηδία

Ελβετία

Ηνωμένες Πολιτείες της Αμερικής
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Φεβρουαρίου 1993 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας για τις αμοιβαίες συναλλαγές τυριών

(93/171/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τη σύσταση της Επιτροπής,

Εκτιμώντας:

ότι η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας για τις αμοιβαίες συναλλαγές τυριών (1), που υπεγράφη στις 22 Μαρτίου 1989, καθόρισε τις δασμολογικές ποσοστώσεις που πρέπει να ανοίξουν αντίστοιχα η Κοινότητα και η Νορβηγία για τα έτη 1989 έως 1991- ότι, μετά από συμφωνία υπό μορφή ανταλλαγής επιστολών μεταξύ των συμβαλλομένων μερών (2), οι ποσοστώσεις αυτές παρατάθηκαν δίχως να μεταβληθούν για το 1992- ότι θα πρέπει επομένως να καθορισθούν οι ποσοστώσεις που θα εφαρμόζονται από την 1η Ιανουαρίου 1993 με την επιφύλαξη των διατάξεων της συμφωνίας υπό μορφή ανταλλαγής επιστολών αριθ. 2 μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά το γεωργικό τομέα και τον τομέα της αλιείας, που υπεγράφη στις 14 Ιουλίου 1986, συνεπεία της προσχώρησης της Ισπανίας και της Πορτογαλίας (3)-

ότι η Επιτροπή διεξήγαγε διαβουλεύσεις για το θέμα αυτό με τη Νορβηγία και ότι οι διαβουλεύσεις αυτές κατέληξαν σε συμφωνία,

ΑΠΟΦΑΣΙΖΕΙ:

Άρθρο 1

Η συμφωνία με τη μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας για την προσαρμογή της συμφωνίας για τις αμοιβαίες συναλλαγές τυριών, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες, 25 Φεβρουαρίου 1993.

Για το Συμβούλιο

Ο Πρόεδρος

J. TROJBORG

(1) ΕΕ αριθ. L 362 της 30. 12. 1988, σ. 53.

(2) ΕΕ αριθ. L 44 της 20. 2. 1992, σ. 38.

(3) ΕΕ αριθ. L 328 της 22. 11. 1986, σ. 80.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Φεβρουαρίου 1993 για το διορισμό μέλους της Οικονομικής και Κοινωνικής Επιτροπής

(93/80/Ευρατόμ, ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193, 194 και 195,

της συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165, 166 και 167,

τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5

την απόφαση του Συμβουλίου της 24ης Σεπτεμβ'ριου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβ'ριου 1994 (1),

Επειδή μετά την παραίτηση τους Δρος Hans Gaffron, που γνωστοποιήθηκε στο Συμβούλιο στις 29 Ιουλίου 1992, έχει κενωθεί μία θέση μέλους της επιτροπής αυτής,

Έχοντας υπόψη τις υποψηφιότητες που υποβλήθηκαν στις 29 Οκτωβρίου 1992,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Gerhard Von Haus, διορίζεται μέλος της Οικονομικής και Κοινωνικής Επιτροπής, σε αντικατάσταση του Δρος Hans Joachim Gaffron και για την υπόλοιπη διάρκεια της θητείας του τελευταίου, δηλαδή έως τις 20 Σεπτεμβρίου 1994.

Βρυξέλλες, 1 Φεβρουαρίου 1993.

Για το Συμβούλιο

Ο Πρόεδρος

N. HELVEG PETERSEN

(1) ΕΕ αριθ. L 290 της 23. 10. 1990, σ. 13.
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1992 σχετικά με το καθεστώς που ισχύει στη νήσο Guernsey σε ό,τι αφορά τη λοιμώδη αιματοποιητική νέκρωση και την ιογενή αιμορραγική σηψαιμία

(93/39/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας (1), και ιδίως το άρθρο 5,

Εκτιμώντας:

ότι ο κανονισμός (ΕΟΚ) αριθ. 706/73 της 12ης Μαρτίου 1973 περί της κοινοτικής ρυθμίσεως που εφαρμόζεται στις αγγλονορμανδικές νήσους και στη νήσο του Man σχετικά με τις συναλλαγές γεωργικών προϊόντων (2), όπως τροποποιήθηκε από τον κανονισμό (ΕΟΚ) αριθ. 1174/86 (3), προβλέπει ότι η κτηνιατρική νομοθεσία εφαρμόζεται στις νήσους αυτές με τους ίδιους όρους όπως στο Ηνωμένο Βασίλειο για τα προϊόντα που εισάγονται στις νήσους ή που εξάγονται από τις νήσους στην Κοινότητα-

ότι τα κράτη μέλη, για μία ή περισσότερες μεσόγειες ή παράκτιες ζώνες, μπορούν να αποκτήσουν καθεστώς εγκεκριμένης ζώνης απρόσβλητης από ορισμένες νόσους ιχθύων και μαλακίων-

ότι, προς τούτο, το Ηνωμένο Βασίλειο, με την από 9 Οκτωβρίου 1992 επιστολή του, υπέβαλε στην Επιτροπή τα κατάλληλα δικαιολογητικά για τη χορήγηση του καθεστώτος εγκεκριμένης ζώνης για τη νήσο Guernsey αναφορικά με τη λοιμώδη αιματοποιητική νέκρωση (Λ.ΑΙ.Ν.) και την ιογενή αιμορραγική σηψαιμία (Ι.ΑΙ.Σ.), καθώς και τις εθνικές διατάξεις που εφαρμόζονται στη νήσο Guernsey και εγγυώνται την τήρηση των κανόνων των σχετικών με τη διατήρηση της έγκρισης-

ότι, κατόπιν εξετάσεως, τα στοιχεία αυτά επιτρέπουν, σε ό,τι αφορά την Λ.ΑΙ.Ν. και την Ι.ΑΙ.Σ., να χορηγηθεί στη νήσο Guernsey το καθεστώς εγκεκριμένης μεσόγειας και παράκτιας ζώνης-

ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σχετικά με τους ιχθείς, η νήσος Guernsey αναγνωρίζεται ως εγκεκριμένη ηπειρωτική ζώνη και εγκεκριμένη παράκτια ζώνη σε ό,τι αφορά τη λοιμώδη αιματοποιητική νέκρωση και την ιογενή αιμορραγική σηψαιμία.

Άρθρο 2

Η παρούσα απόφαση απευθύνεται προς τα κράτη μέλη.

Βρυξέλλες, 18 Δεκεμβρίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 46 της 19. 2. 1991, σ. 1.

(2) ΕΕ αριθ. L 68 της 15. 3. 1973, σ. 1.

(3) ΕΕ αριθ. L 107 της 24. 4. 1986, σ. 1.
Διορθωτικό στην απόφαση 93/98/ΕΟΚ του Συμβουλίου της 1ης Φεβρουαρίου 1993 σχετικά με τη σύναψη, εξ ονόματος της Κοινότητας, της σύμβασης για τον έλεγχο της διασυνοριακής διακίνησης επικίνδυνων αποβλήτων και της διάθεσής τους (σύμβαση της Βασιλείας) (Επίσημη Εφημερίδα των Ευρωπαϊκών Κοινοτήτων αριθ. L 39 της 16ης Φεβρουαρίου 1993)

Στην απόφαση αυτή προστίθεται το ακόλουθο παράρτημα:

«ΠΑΡΑΡΤΗΜΑ ΔΗΛΩΣΗ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΑΣ ΣΧΕΤΙΚΑ ΜΕ ΤΗΝ ΕΚΤΑΣΗ ΤΗΣ ΑΡΜΟΔΙΟΤΗΤΑΣ ΤΗΣ ΣΥΜΦΩΝΑ ΜΕ ΤΟ ΑΡΘΡΟ 22 ΠΑΡΑΓΡΑΦΟΣ 3 ΤΗΣ ΣΥΜΒΑΣΗΣ ΤΗΣ ΒΑΣΙΛΕΙΑΣ ΓΙΑ ΤΟΝ ΕΛΕΓΧΟ ΤΗΣ ΔΙΑΣΥΝΟΡΙΑΚΗΣ ΔΙΑΚΙΝΗΣΗΣ ΕΠΙΚΙΝΔΥΝΩΝ ΑΠΟΒΛΗΤΩΝ ΚΑΙ ΤΗΣ ΔΙΑΘΕΣΗΣ ΤΟΥΣ Σύμφωνα με τη συνθήκη ΕΟΚ και βάσει της ισχύουσας κοινοτικής νομοθεσίας στο πεδίο ισχύος της σύμβασης, ειδικότερα του κανονισμού (ΕΟΚ) αριθ. 259/93 του Συμβουλίου και της οδηγίας 84/631/ΕΟΚ του Συμβουλίου για την επιτήρηση και τον έλεγχο εντός της Ευρωπαϊκής Κοινότητας των διασυνοριακών μεταφορών επικίνδυνων αποβλήτων (όπως τροποποιήθηκε), η Κοινότητα έχει αρμοδιότητα στο διεθνές πεδίο για τον τομέα αυτό. Τα κράτη μέλη της Ευρωπαϊκής Οικονομικής Κοινότητας έχουν επίσης αρμοδιότητα σε διεθνές πεδίο συμπεριλαμβανομένων ορισμένων θεμάτων τα οποία καλύπτονται από τη σύμβαση της Βασιλείας.»
Διορθωτικό στην απόφαση 93/387/ΕΟΚ της Επιτροπής της 7ης Ιουνίου 1993 περί καθορισμού των ειδικών όρων εισαγωγής ζώντων διθύρων μαλακίων, εχινοδέρμων, χιτωνοφόρων και θαλασσίων γαστερόποδων, καταγωγής Μαρόκου (Επίσημη Εφημερίδα των Ευρωπαϊκών Κοινοτήτων αριθ. L 166 της 8ης Ιουλίου 1993)

Σελίδα 43, παράρτημα Α, σημείο IV, παράγραφος 4, δεύτερη περίπτωση:

αντί: «. . . που αναφέρεται στο σημείο ΙΙ (1).»,

διάβαζε: «. . . που αναφέρεται στο σημείο ΙΙΙ (1).».
Διορθωτικό στην απόφαση 93/591 του Συμβουλίου της 8ης Νοεμβρίου 1993 σχετικά με την ονομασία του, μετά την έναρξη ισχύος της συνθήκης για την Ευρωπαϊκή Ένωση (Επίσημη Εφημερίδα των Ευρωπαϊκών Κοινοτήτων αριθ. L 281 της 16ης Νοεμβρίου 1993)

1. Στα περιεχόμενα και στη σελίδα 18 ο αριθμός της απόφασης διαβάζεται ως εξής: «(93/591/ΕΕ, Ευρατόμ, ΕΚΑΧ, ΕΚ)».

2. Στο κείμενο της απόφασης, πέμπτη σειρά:

αντί: «κοινής πολιτικής και πολιτικής ασφαλείας»,

διάβαζε: «κοινής εξωτερικής πολιτικής και πολιτικής ασφαλείας».
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1992 για την εξουσιοδότηση της Ομοσπονδιακής Δημοκρατίας της Γερμανίας να εφαρμόσει ένα ειδικό μέτρο σύμφωνα με το άρθρο 22 παράγραφος 12 στοιχείο β) της οδηγίας 77/388/ΕΟΚ (92/614/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - κοινό σύστημα φόρου προστιθεμένης αξίας: ομοιόμορφη φορολογική βάση (1), και ιδίως το άρθρο 22,

την πρόταση της Επιτροπής,

Εκτιμώντας:

ότι, σύμφωνα με το άρθρο 22 παράγραφος 12 της οδηγίας 77/388/ΕΟΚ, το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέπει σε κάθε κράτος μέλος τη λήψη ειδικών μέτρων για την απλούστευση των υποχρεώσεων υποβολής των πινάκων που προβλέπονται στο άρθρο 22 παράγραφος 6 στοιχείο β) G ότι το άρθρο 22 παράγραφος 12 ορίζει σαφώς ότι αυτά τα μέτρα απλούστευσης δεν πρέπει να θέτουν σε κίνδυνο την ορθή διεξαγωγή του ελέγχου των ενδοκοινοτικών πράξεων και ότι μπορούν να λαμβάνουν τη μορφή που περιγράφεται στα στοιχεία α) και β) του άρθρου 22 παράγραφος 12 G ότι η γερμανική κυβέρνηση, με επιστολή την οποία έλαβε η Επιτροπή την 1η Ιουλίου 1992, ζήτησε την άδεια να εφαρμόσει ένα μέτρο απλούστευσης που λαμβάνει τη φορφή που προβλέπεται στο στοιχείο β) του άρθρου 22 παράγραφος 12 G ότι η έγκριση αυτή θα είναι προσωρινή G ότι το εν λόγω μέτρο δεν έχει αρνητική επίπτωση στους ίδιους πόρους των Ευρωπαϊκών Κοινοτήτων που προέρχονται από τον ΦΠΑ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 22 παράγραφος 12 της οδηγίας 77/388/ΕΟΚ επιτρέπεται στην Ομοσπονδιακή Δημοκρατία της Γερμανίας, από την 1η Ιανουαρίου 1993 και μέχρι τις 31 Δεκεμβρίου 1996 ή μέχρι το τέλος του προσωρινού καθεστώτος, στην απίθανη περίπτωση που τούτο θα επέλθει αργότερα από την ημερομηνία αυτή, να θεσπίσει ένα ειδικό μέτρο σύμφωνα με το άρθρο 22 παράγραφος 12 στοιχείο β) για την απλούστευση των υποχρεώσεων που προβλέπονται στην παράγραφο 6 στοιχείο β) του άρθρου 22 σχετικά με τους ανακεφαλαιωτικούς πίνακες.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 21 Δεκεμβρίου 1992.

Για το Συμβούλιο Ο Πρόεδρος D. HURD

(1) ΕΕ αριθ. L 145 της 13. 6. 1977, σ. 1. Οδηγία όπως τροποποιήθηκε τελευταία από την οδηγία 92/77/ΕΟΚ (ΕΕ αριθ. L 316 της 31. 10. 1992, σ. 1).
ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Μαΐου 1992 σχετικά με δράση υποστήριξης υπό μορφήν δωρεάν βοήθειας προς ένα πρόγραμμα εισαγωγών υπέρ της αλβανικής βιομηχανίας (92/277/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3906/89 του Συμβουλίου της 18ης Δεκεμβρίου 1989 σχετικά με την οικονομική είσχυση υπέρ ορισμένων χωρών της Κεντρικής και Ανατολικής Ευρώπης (1), και ιδίως το άρθρο 9 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3906/89 καθορίζει τους κανόνες και τους όρους της χορήγησης οικονομικής ενίσχυσης σε ορισμένες χώρες της Κεντρικής και Ανατολικής Ευρώπης-

ότι η απόφαση της Επιτροπής της 6ης Μαΐου 1992 με την οποία εγκρίνεται πρόγραμμα εγγύησης εισαγωγικών πιστώσεων υπέρ της Αλβανίας δεν είναι σύμφωνη με τη γνώμη που διατύπωσε η επιτροπή για την ενίσχυση της αναδιάρθρωσης ορισμένων χωρών της Κεντρικής και Ανατολικής Ευρώπης σχετικά με το σχέδιο των ληπτέων μέτρων-

ότι, κατ' εφαρμογή του άρθρου 9 παράγραφος 3 πρώτο εδάφιο του κανονισμού (ΕΟΚ) αριθ. 3906/89, η Επιτροπή ανακοίνωσε στο Συμβούλιο την εν λόγω απόφαση και ανέβαλε επί έξι εβδομάδες την εφαρμογή της-

ότι το Συμβούλιο μπορεί, σύμφωνα με το άρθρο 9 παράγραφος 3 δεύτερο εδάφιο του εν λόγω κανονισμού, να λάβει διαφορετική απόφαση μέσα σε προθεσμία έξι εβδομάδων από την ημερομηνία της ανακοίνωσης της απόφασης της Επιτροπής-

ότι είναι σκόπιμο, λόγω της κατάστασης που επικρατεί στην Αλβανία, να θεσπισθεί δράση υποστήριξης υπό μορφήν δωρεάν βοήθειας προς ένα πρόγραμμα εισαγωγών πρώτων υλών, ημικατεργασμένων προϊόντων και ανταλλακτικών, υπέρ της αλβανικής βιομηχανίας,

ΑΠΟΦΑΣΙΖΕΙ:

Άρθρο μόνο

Θεσπίζεται δράση υποστήριξης υπό μορφήν δωρεάν βοήθειας για τη χρηματοδότηση ενός προγράμματος εισαγωγής πρώτων υλών, ημικατεργασμένων προϊόντων και ανταλλακτικών υπέρ της αλβανικής βιομηχανίας.

Το ανώτατο ποσό για τη δράση αυτή καθορίζεται σε 20 εκατομμύρια Ecu.

Η Επιτροπή θέτει σε εφαρμογή τη δράση αυτή. Βρυξέλλες, 15 Μαΐου 1992. Για το Συμβούλιο

Ο Πρόεδρος

Arlindo DE CARVALHO

(1) ΕΕ αριθ. L 357 της 23. 12. 1989, σ. 11. Κανονισμός που τροποποιήθηκε τελευταία από τον κανονισμό (ΕΟΚ) αριθ. 3800/91 (ΕΕ αριθ. L 357 της 28. 12. 1991, σ. 10)